
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Αγίου Δημητρίου (Ν. Ατ¬ 
τικής). 1 

Καθορισμός χρήσεων γης και όρων και περιορισμών 
δόμησης στις εκτός σχεδίου και εκτός ορίων οικι¬ 
σμών περιοχές των επαρχιών Γυθείου και Οιτύλοο—Λ 
του Νομού Λακωνίας (Λακωνική Μάνη) . Ί. 2 

ΑΠΟΦΑΣΕΙΣ 

Αναστολή χορήγησης οικοδομικών αδειών επί τρεις (3) 
μήνες σε οικοδομικά Τετράγωνα του οικισμού Πε¬ 
ρσία της Κοινότητας Περαίας (Ν. Θεσσαλονίκης). 3 
Αναστολή χορήγησης οικοδομικών αδειών επί τρεις (3) 
μήνες σε οικοδομικά Τετράγωνα του οικισμού Αγ. 
Τριάδα της Κοινότητας Αγ. Τριάδας (Ν. Θεσσαλονί¬ 


κης). 4 

Αναστολή χορήγησης οικοδομικών αδειών επί τρεις (3) 
μήνες σε οικοδομικά Τετράγωνα του οικισμού Ν. 
Επιβάτες της Κοινότητας Ν. Επιβατών (Ν. Θεσσα¬ 
λονίκης). 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Αγίου Δημητρίου (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ» (Α’ 58). 

2. Τις διατάξεις του π.δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του ν. 880/1979» (Α' 138) όπως τροποποι¬ 
ήθηκε με το από 19.6.1987 π.δ/γμα (Δ' 592). 


3. Τις διατάξεις του π.δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον ν. 880/1979» (Α' 154), όπως τροποποιήθηκε με το υπ' 
αριθμόν 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Τις 26868/1993, 29836/1993 και 31380/1993 αι¬ 
τήσεις των Μαρίας Δημητριάδιου, Σοφίας Δημητριάδόυ 
και Αρχιμήδους Δημητριάδη. 

7. Την 237/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 33457/28.7.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης με πρόταση του 
Υφυπουργού Περιβάλλοντος Χωροταξίας και Δημοσίων 
Έργων αποφασίζουμε: 

Αρθρο 1 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
26.1.1991 π. δ/γμα (Δ' 81/1991) από βαρυνόμενο ακί¬ 
νητο, που βρίσκεται εντός του ρυμοτομικού σχεδίου Αθη¬ 
νών και επί της οδού Νάκου αρ. 8 για το οποίο έχουν εκδο- 
θεί οι 5346/1993 και 5347/1993 σχετικοί τίτλοι δικαιώ¬ 
ματος μεταφοράς συντελεστή δόμησης στο όνομα των 
Μαρίας Δημητριάδόυ, Σοφίας Δημητριάδόυ και Αρχιμή¬ 
δους Δημητριάδη, σε άλλο ακίνητο (ωφελούμενο) που βρί¬ 
σκεται εντός του ρυμοτομικού σχεδίου του Δήμου Αγίου 
Δημητρίου Ν. Αττικής) και επί των οδών Πυργετού και 
Σουλίου (Οικοδομικό Τετράγωνο 794) για το οποίο υφί- 
σταται δικαίωμα πραγματοποίησης της μεταφοράς συντε¬ 
λεστή δόμησης υπέρ των Μαρίας Δημητριάδόυ, Σοφίας 
Δημητριάδόυ και Αρχιμήδους Δημητριάδη, όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ, Α στο 
σχετικό πρωτότυπο διάγραμμα σε κλίμακα 1:200 που θε¬ 
ωρήθηκε από τον Προϊστάμενο της Διεύθυνσης Τοπογρα- 
φικών Εφαρμογών με την 84078/1993 πράξη του και που 
αντίτυπό του σε φωτοσμίκρυνση δημοσιεύεται με το πα¬ 
ρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 95,92 
τ.μ. που αντιστοιχεί σε 65,36 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 230,00 τ.μ. 

β) Ποσοστό κάλυψης: 69,72% 

γ) Συντελεστής δόμησης: 1,817 

δ) Μέγιστο επιτρεπόμενο ύψος του ανεγερθησομένου 
κτιρίου: δεκαπέντε μέτρα (15,00) μ. 

Εξασφαλίζονται δύο (2) θέσεις στάθμευσης στην ΡΙΙ_0- 
ΤΙ3. 

στ) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 84078/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 


θηκοφυλακείο για την σημείωση στη μερίδα των δικαιού¬ 
χων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκαν οι 
5346/1993 και 5347/1993 ονομαστικοί τίτλοι δικαιώμα¬ 
τος μεταφοράς συντελεστή δόμησης. 

Αρθρο 2 

Ακυρώνονται οι 5346/1993 και 5347/1993 ονομαστι¬ 
κοί τίτλοι δικαιώματος μεταφοράς συντελεστή δόμησης. 

Άρθρο 4 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Καθορισμός χρήσεων γης και όρων και περιορισμών δόμη¬ 
σης στις εκτός σχεδίου και εκτός ορίων οικισμών πε¬ 
ριοχές των επαρχιών Γυθέίου και Οιτύλου του Νομού 
Λακωνίας (Λακωνική Μάνη) 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9,10 (παρ. 2) 11,14 και 17 
του από 17.7.1923 ν.δ/τος «Περί σχεδίων πόλεων κ.λπ.» 
(Α' 228), όπως μεταγενέστερα τροποποιήθηκαν και συ¬ 
μπληρώθηκαν. 

2. Τις διατάξεις του άρθρου 23 παρ. 1 (εδ. ιδ) του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 29Α του ν. 1558/1985, 
όπως αυτό προστέθηκε με το άρθρο 27 του ν. 2081/1992 
(Α' 154). 

4. Την 184/1992 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

5. Το 156/1992 υπηρεσιακό σημείωμα της Διεύθυνσης 
Πολεοδομικού Σχεδιασμού, από το οποίο προκύπτει ότι 
από τις διατάξεις του δ/τος αυτού δεν προκαλείται δα¬ 
πάνη σε βάρος του κρατικού προϋπολογισμού και του 
προϋπολογισμού των οικείων Ο.Τ.Α. 

6. Τις 517/1992 και 292/1993 γνωμοδοτήσεις του 
Συμβουλίου της Επικράτειας, με πρόταση του Υπουργού 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Στις εκτός σχεδίου και εκτός ορίων οικισμών περιοχές 
των επαρχιών Γυθείου και Οιτύλου του νομού Λακωνίας 
(Λακωνική Μάνη) καθορίζονται χρήσεις γης και όροι και 
περιορισμοί δόμησης, όπως στα επόμενα άρθρα. 

Άρθρο 2 

1. Στις περιοχές του άρθρου 1 δεν επιτρέπεται: 

- η δημιουργία πολυκαταστημάτων και υπεραγορών 

- η εγκατάσταση λυομένων οικιακών και τροχοβιλών 

- η εγκατάσταση υδατοδεξαμενών επί υποστηλωμάτων. 

2. Στις περιοχές αυτές είναι δυνατόν να επιτραπούν σε 
θέσεις που θα εγκριθούν από τους αρμοδίους φορείς και 
μετά από έγκριση της Επιτροπής Πολεοδομικού και αρχι¬ 
τεκτονικού Ελέγχου (Ε.Π.Α.Ε.) και εφόσον δεν επιφέρουν 
σοβαρές αλλοιώσεις, οχλήσεις ή ρύπανση του φυσικού και 
δομημένου περιβάλλοντος, λόγω θέσης, μεγέθους και εί¬ 
δους εγκατάστασης, οι παρακάτω χρήσεις και δραστηριό¬ 
τητες: 

- στέγαστρα σφαγής ζώων 

- γεωργοκτηνοτροφικές και γεωργοπτηνοτροφικές εγκα¬ 
ταστάσεις 

- λατόμευση και εξόρυξη, καθώς και εναπόθεση εξορυ- 
κτικών ή οικοδομικών υλικών σύμφωνα με τις περί λατο¬ 
μείων κείμενες διατάξεις 

- βιομηχανικές - βιοτεχνικές εγκαταστάσεις 

- χώροι απόρριψης σκουπιδιών 

- μαρίνα σκαφών αναψυχής και αλευτικό λιμάνι 

- εγκαταστάσεις και τεχνικά έργα μεγάλης κλίμακας για 
την οδοποιία. 

Για όλες τις παραπάνω χρήσεις και δραστηριότητες 
απαιτείται προέγκριση χωροθέτησης και μελέτη περιβαλ¬ 


λοντικών επιπτώσεων, σύμφωνα με τις διατάξεις τής ΚΥΑ 
69269/5387/90 (Β’ 678), ακόμα και στην περίπτωση που 
για κάποιες δραστηριότητες δεν προβλέπεται από τις 
προαναφερόμενες διατάξεις. 

Για τις δραστηριότητες που δεν προβλέπονται από την 
παραπάνω ΚΥΑ 69269/5387/90 η μελέτη περιβαλλοντι¬ 
κών επιπτώσεων είναι αυτή του πίνακα 2 της απόφασης 
αυτής (τύπου Β). 

3. Επιτρέπεται χωρίς προέγκριση χωροθέτησης η επα- 
ναχρησιμοποίηση υφισταμένων κτισμάτων παραδοσιακής 
μορφής τούτου βεβαιωμένου από την Ε.Π.Α.Ε. 

- με την χρήση που είχαν παλαιότερα 

- με οποιαδήποτε επιτρεπομένη χρήση 

- ως τουριστική εγκατάσταση. 

Άρθρο 3 

Α. Οι όροι και περιορισμοί δόμησης των επιτρεπομένων 
χρήσεων ορίζονται ως εξής: 

1. Το μέγιστο ποσοστό κάλυψης των γηπέδων ορίζεται 
σε επτά τοις εκατό (7%) της επιφάνειας τους. 

2. α) Συντελεστής δόμησης: ένα δέκατο (0,1) 

β) Γ ια τις κατοικίες έχουν εφαρμογή οι διατάξεις του άρ¬ 
θρου 6 του από 24.5.1985 π.δ/τος (Δ' 270) ως προς τον 
υπολογισμό του συντελεστή δόμησης χωρίς υπέρβαση 
του ανωτέρω καθοριζομένου συντελεστή δόμησης 0.1. 

3. Αριθμός ορόφων των κτιρίων: Δύο (2) με μέγιστο επι¬ 
τρεπόμενο ύψος επτάμισυ (7,50) μέτρα μετρούμενο από 
κάθε σημείο του γύρω φυσικού ή κατά τα παρακάτω ανα- 
φερόμενα διαμορφωμένου εδάφους. 

Υπεράνω του μεγίστου επιτρεπομένου ύψους επιτρέ¬ 
πεται μόνο η κατασκευή κεκλιμένης στέγης, στηθαίου, 
τυχόν καπνοδόχων και αεραγωγών. 

4. Μέγιστη επιτρεπόμενη συνολική επιφάνεια ορόφων 
των κτιρίων με χρήση γραφείων - καταστημάτων: 400,00 
τ.μ. 

5. Σε περίπτωση κεκλιμένου εδάφους επιτρέπεται η 
διαμόρφωση του γηπέδου με αναλειμματικούς τοίχους ή 
πρανή μεγίστου ύψους 1,5 μ. μέγιστης κλίσης 15% και 
ελάχιστου πλάτους 5 μ. Οποιαδήποτε μορφή διαμόρφω¬ 
σης του εδάφους πρέπει να περιλαμβάνει μόνο τις απολύ¬ 
τως αναγκαίες εργασίες για την προσαρμογή του περι¬ 
γράμματος της οικοδομής στο γήπεδο. 

6. Σε κάθε κτίριο ή σε περισσότερα συνολικά κτίρια επι¬ 
τρέπεται η κατασκευή υδατοδεξαμενών, μη υπολογιζομέ- 
νων στην πραγματοποιούμενη κάλυψη και τον συντελεστή 
δόμησης του γηπέδου, στους υπόγειους χώρους του κτι¬ 
ρίου είτε σε επαφή με αυτό με μέγιστη τελική στάθμη 
υπεράνω του φυσικού ή διαμορφωμένου εδάφους μέχρι 
ένα (1) μέτρο, κατά τρόπο ώστε να δημιουργείται ενιαίο 
αρχιτεκτονικό σύνολο με αυτά. 

Β. ΕΙΔΙΚΟΙ ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ. 

I. Η ογκοπλαστική διαμόρφωση του κτιρίου, η διάταξή 
του μέσα στο γήπεδο και τα μορφολογικά του χαρακτηρι¬ 
στικά προσαρμόζονται στα παραδοσιακά πρότυπα. 

II. Η σύνθεση του κτιριακού όγκου που προκύπτει από 
την εκμετάλλευση του γηπέδου διέπεται από τους παρα¬ 
κάτω όρους: 

1. α) Επιβάλλεται η διάσπαση του ενιαίου κτιριακού 
όγκου έτσι ώστε να δημιουργούνται επιμέρους ορθογωνι- 
κοί όγκοι, η διάκριση των οποίων επιτυγχάνεται ογκοπλα- 
στικά, είτε με τη διαφοροποίηση της άνω στάθμης τους 
είτε με την μετατόπισή τους σε κάτοψη κατά την μία ή την 
άλλη κατεύθυνση. 


12502 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Οι κατ' αυτόν τον .τρόπο διαφοροποιημένοι κτιριακοΐ 
όγκοι μπορούν να βρίσκονται είτε σε επαφή, είτε να συν¬ 
δέονται με αυλές ή «λιακούς» κατά τα παραδοσιακά πρό¬ 
τυπα, έτσι ώστε να δημιουργούνται ενιαία αρχιτεκτονικά 
σύνολα με ενότητα και συνοχή μη επιτρεπομένης της δη¬ 
μιουργίας ανεξάρτητων και διάσπαρτων ίσου όγκου κτι¬ 
ρίων στο γήπεδο. 

β) Ο μέγιστος επιτρεπόμενος όγκος των κατά τα παρα¬ 
πάνω δημιουργούμενων επί μέρους μονάδων με ενιαία 
στάθμη δώματος και ανεξάρτητη κεκλιμένη ή μη στέγη 
δεν μπορεί να υπερβαίνει τα 250 κ.μ. για τα μονόροφα και 
τα 500 κ.μ. για τα διώροφα κτίσματα, μη συμπεριλαμβανο- 
μένης της τυχόν κεκλιμένης στέγης στα παραπάνω ανα- 
φερόμενα όρια των όγκων. 

γ) Το κατά τα παραπάνω δημιουργούμενο αρχιτεκτονικό 
σύνολο τοποθετείται κατά τέτοιο τρόπο στο γήπεδο ώστε 
να διαφυλάσσεται το φυσικόν περιβάλλον. 

2. Το ελάχιστο ελεύθερο ύψος ορόφου ορίζεται στα 
τρία (3) μέτρα. 

3. Οι εξωτερικοί τοίχοι όλων των κτισμάτων κατασκευά¬ 
ζονται: 

α) από λιθοδομή αρμολογημένη κατά τα παραδοσιακά 
πρότυπα της περιοχής της οποίας δεν επιτρέπεται η κάθε 
μορφής επίχριση. 

Επιτρέπεται και η κατασκευή επένδυσης από λιθοδομή 
ελάχιστου πάχους είκοσι πέντε εκατοστών του μέτρου 
(0,25 μ.). Σε περίπτωση κατασκευής της εξωτερικής τοι¬ 
χοποιίας από λιθοδομή πάχους πλέον ή ίσου των πενήντα 
εκατοστών του μέτρου (0,50 μ.) τότε η καταλαμβανόμενη 
από αυτήν επιφάνεια δεν προσμετράται στη κάλυψη και 
τον συντελεστή δόμησης. Σε υφιστάμενα κτίσματα επίσης 
δεν προσμετράται στην κάλυψη και τον συντελεστή δόμη¬ 
σης τυχόν πραγματοποιούμενη επένδυση από λιθοδομή 
ελάχιστου πάχους είκοσι πέντε εκατοστών του μέτρου 
(0,25 μ.) 

β) Από άλλο υλικό (οπτοπλινθοδομή) επιχρισμένο με 
τριπτό σοβά, του οποίου ο χρωματισμός εγκρίνεται από 
την ΕΠΑΕ με κριτήριο την προσαρμογή του κτιρίου στο 
φυσικό περιβάλλον της γύρω περιοχής του (γκρι-ώχρα). 

γ) Επιτρέπεται η εμφάνιση ταυτόχρονα στις όψεις των 
κτιρίων και των δύο παραπάνω περιπτώσεων (α) και (β) 
μετά προηγούμενη έγκριση της ΕΠΑΕ. 

Απαγορεύεται η εμφάνιση υλικών του φέροντος οργανι¬ 
σμού ή των υλικών πληρώσεως στις όψεις των κτιρίων. 

4. Τα κτίρια καλύπτονται με δώμα ή κεκλιμένη στέγη μέ- 
γιστης επιτρεπομένης κλίσης 35%, της οποίας το μέγιστο 
ύψος δεν επιτρέπεται να ξεπερνά τα δύο (2) μέτρα. 

Ή κεκλιμένη στέγη κατασκευάζεται πάνω από το μέγι¬ 
στο επιτρεπόμενο ύψος με επικάλυψη από κεραμίδια βυ¬ 
ζαντινού τύπου και με μορφή σύμφωνα με τα παραδοσιακά 
πρότυπα, απαγορευομένης οποιοσδήποτε προεξοχής του 
φέροντος οργανισμού της πλην αυτής των κεραμιδιών και 
απαγορευομένων τυχόν ανοιγμάτων σ’ αυτήν. Το στηθαίο 
επιπέδου δώματος επιβάλλεται να είναι συμπαγές μέγι- 
στου ύψους ενός μέτρου και είκοσι εκατοστών του μέτρου 
(1,20 μ.) κατασκευασμένο από υλικό όμοιο με αυτό της 
εξωτερικής τοιχοποιίας και χωρίς να προεξέχει από αυτή 
κατά τα παραδοσιακά πρότυπα. 

" 5. Απαγορεύεται η δημιουργία τόξων, αψίδων, βολτών 
διακοσμητικών εκτός του σώματος των κτιρίων και στις 
περιφράξεις των γηπέδων. Τοξωτές κατασκευές, επιτρέ¬ 


πονται μόνο κατά τα παραδοσιακά πρότυπα σε επαφή με 
τον όγκο του κτιρίου για την δημιουργία λιακών, για τη σύν¬ 
δεση κτιριακών όγκων κ.λπ. που πρέπει να έχουν πάχος 
τουλάχιστον σαράντα εκατοστά του μέτρου (0,40 μ.). 

6. Ηλιακοί θερμοσίφωνες μπορούν να τοποθετηθούν 
μόνο σε επιλεγμένα σημεία του ακάλυπτου χώρου του γη¬ 
πέδου ώστε κατά το δυνατόν να μην είναι ορατοί από τους 
χώρους προσπέλασης σ' αυτό. 

7. Οι περιφράξεις των γηπέδων κατασκευάζονται από 
λιθοδομή χωρίς τονισμένους αρμούς, παραρμένουν ανε- 
πίχιστες και έχουν μέγιστο ύψος 1,20 μ. Ύψος μεγαλύ¬ 
τερο του 1,20 και οπωσδήποτε μικρότερο του 1,80 μ. 
εκτός από τη θέση της αυλόπορτας, όπου μπορεί να φθά- 
σει τα 2,30 μ., μπορεί να επιτραπεί μετά από έγκριση της 
Ε.Γ1.Α.Ε. 

Εκτός από λιθοδομή οι περιφράξεις κατασκευάζονται 
με τοιχοποιία επιχρισμένη με τριπτό σοβά, του οποίου ο 
χρωματισμός εγκρίνεται από την Ε.Π.Α.Ε. με κριτήριο τη 
προσαρμογή της τοιχοποιίας στο φυσικό περιβάλλον της 
γύρω περιοχής (γκρι-ώχρα). 

8. Τα ανοίγματα των κτιρίων πρέπει να είναι περιορισμέ¬ 
νων διαστάσεων σύμφωνα με τα παραδοσιακά πρότυπα 
μεγίστου πλάτους ενός μέτρου με αναλογία ύψους - πλά¬ 
τους 1:1 έως 2:1 και με συνολική επιφάνεια όχι μεγαλύ¬ 
τερη από το 1 /8 της επιφάνειας της όψης στην οποία ανή¬ 
κουν. 

9. Τα κουφώματα των κτιρίων επιβάλλεται να είναι ξύ¬ 
λινα κατά τα παραδοσιακά πρότυπα. 

10. Επιτρέπεται η κατασκευή ανοικτών εξωστών σε 
πρόβολο, των σχετικών αναγκών καλυπτομένων με τους 
λιακούς και τα δώματα των επί μέρους κτιριακών όγκων. 

Επιτρέπονται μόνοι ανοικτοί εξώστες στο Β' όροφο και 
εφόσον απαντώνται συχνά στα παραδοσιακά κτίσματα του 
κάθε οικισμού ή της περιοχής που ανεγείρονται με μέγι¬ 
στο πλάτος ένα (1) μέτρο και μέγιστο μήκος μικρότερο 
από το 1 /3 της όψης στην οποία ανήκουν. 

Στην περίπτωση αυτή το στηθαίο κατασκευάζεται από 
ξύλο ή είναι σιδηροκατασκευή απλής μορφής. 

11. Επιτρέπονται οι προεξοχές (έρκερ) στον όροφο των 
όψεων των κτιρίων κατά τα παραδοσιακά πρότυπα με μέ¬ 
γιστο πλάτος 0,50 μ. και με συνολική επιφάνεια όχι μεγα¬ 
λύτερη από το 1 /10 της επιφάνειας της όψεως του ορό¬ 
φου. 

12. Επιτρέπεται η κατασκευή ανοικτής σκάλας ανόδου 
στον όροφο μεγίστου πλάτους ενός μέτρου, η οποία δεν 
υπολογίζεται στην κάλυψη και τον συντελεστή δόμησης, 
και πρέπει να αναπτύσσεται παράλληλα με την αντίστοιχη 
όψη του κτιρίου ευθύγραμμη χωρίς ενδιάμεσο πλατύ¬ 
σκαλο και χωρίς να συνεχίζει στο υπόγειο του κτιρίου. Το 
στηθαίο της ανοικτής σκάλας πρέπει να είναι συμπαγές 
του ίδιου υλικού και μορφής με τις υπόλοιπες όψεις του 
κτιρίου και να συνεχίζει στο ίδιο κατακόρυφο επίπεδο μέ¬ 
χρι το έδαφος κατά τα παραδοσιακά πρότυπα. 

13. Σε περίπτωση κατασκευής στεγασμένου κλειστού 
χώρου στάθμευσης (γκαράζ), η επιφάνεια αυτού, που δεν 
προσμετράται στο συντελεστή δόμησης, δεν μπορεί να εί¬ 
ναι μεγαλύτερη των 25 τ.μ. ανά άρτιο γήπεδο. 

14. Απαγορεύεται η τοποθέτηση τεντών. 

15. Απαγορεύεται να επιχρίωνται υπάρχονται κτίσματα 
από λιθοδομή. 

Προσθήκη κατ’ επέκταση ή καθ’ ύψος επί των ανωτέρω 
γίνεται υποχρεωτικά από λιθοδομή και υπό τους όρους του 
παρόντος. 

16. Απαγορεύεται η χρήση του αλουμινίου, του πλαστι¬ 
κού και άλλων παρεμφερών υλικών σε οποιαδήποτε κατα¬ 
σκευή. 

III. Επιτρέπεται μετά από έγκριση της Ε.Π.Α.Ε. η επι¬ 
σκευή και αποκατάσταση παλαιών κτιρίων αντιπροσωπευ¬ 
τικών της παραδοσιακής αρχιτεκτονικής της Μάνης (τού¬ 
του αποδεικνυομένου από φωτογραφίες θεωρημένες από 
τον Πρόεδρο της Κοινότητας ή την Αστυνομική Αρχή), 
έστω και αν οι απαιτούμενες εργασίες αντίκεινται στις δια¬ 
τάξεις του παρόντος διατάγματος (υπέρβαση ποσοστού 
κάλυψης, συντελεστή δόμησης μεγίστου ύψους, αριθμού 
ορόφων). Ειδικά προκειμένου για ερειπωμένα κτίσματα 
επιτρέπεται η αναστήλωσή τους, έστω και εάν οι αιτούμε- 
νες να εκτελεσθούν εργασίες αντίκεινται στις διατάξεις 
του παρόντος διατάγματος. Η αναστήλωσή επιτρέπεται 
μετά από τεκμηριωμένη έρευνα η οποία αποδεικνύει την 
ακριβή αρχική μορφή του κτίσματος. 

IV. Για την κατεδάφιση υφισταμένων κτισμάτων ή την 
αφαίρεση στοιχείων τους λειτουργικών ή διακοσμητικών, 
καθώς και την καθαίρεση στοιχείων εξοπλισμού του γηπέ¬ 
δου τους (μάνδρες, κρήνες, κ.λπ.) απαιτείται σχετική 
άδεια μετά από έγκριση της ΕΠΑ. 

V. Κάθε έργο υποδομής που εκτελείται από Οργανισμό 
Κοινής Ωφελείας (ΔΕΗ, ΟΤΕ, Τοπική Αυτοδιοίκηση, 
κ.λπ.) και γενικά κάθε εργασία που αφορά στην διαμόρ¬ 
φωση, τροποποίηση ή ανάπλαση κοινόχρηστων χώρων 
προσαρμόζεται στα παραδοσιακά πρότυπα και εκτελείται 
μετά από έγκριση της σχετικής μελέτης από τη ν Ε. Π. Α. Ε. 

Οι οργανισμοί Κοινής Ωφέλειας αναλαμβάνουν με δα¬ 
πάνες τους την αναμόρφωση και βελτίωση των εγκατα- 
στάσεών τους ώστε να μη προσβάλλεται το περιβάλλον. 

VI. Απαγορεύεται η τοποθέτηση κάθε είδους φωτεινών 
επιγραφών και διαφημίσεων. 

Επιτρέπεται μετά από έγκριση της Ε.Π.Α.Ε, η εγκατά¬ 
σταση επιγραφών οι οποίες δεν επηρεάζουν το χαρα¬ 
κτήρα της περιοχής, είναι περιορισμένων διαστάσεων και 
πληροφορούν μόνο για τη χρήση των κτιρίων. 

VII. Πριν από την έκδοση άδειας ανέγερση νέας οικοδο¬ 
μής επισκευής, αποκατάστασης, προσθήκης ή εκτέλεσης 
έργων καθαίρεσης απαιτείται η προηγούμενη έγκριση της 
Ε.Π.Α.Ε. 

Γ. ΕΙΔΙΚΑ ΚΤΙΡΙΑ 

Η Ε.Π.Α.Ε. μπορεί να εγκρίνει παρεκκλίσεις από τους 
καθοριζόμενους με την προηγούμενη παράγραφο Β του 
παρόντος άρθρου ειδικούς όρους και μορφολογικούς πε¬ 
ριορισμούς για την ανέγερση ειδικού κτιρίου με χρήση γε- 
ωργοκτηνοτροφικών, γεωργοπτηνοτροφικών εγκαταστά¬ 
σεων, στεγάστρων σφαγής, γεωργικών αποθηκών, βιομη¬ 
χανικών εγκαταστάσεων, ιερών ναών, νοσοκομείων και 
αθλητικών εγκαταστάσεων, εφόσον με τεκμηριωμένη με¬ 
λέτη δεν μπορεί για λόγους λειτουργικούς να κατασκευα¬ 
στεί άλλως. 

Η ογκοπλαστική διαμόρφωση των κτιρίων αυτών η δια- 
τάξη τους στο γήπεδο και τα μορφολογικά τους χαρακτη¬ 
ριστικά πρέπει να προσαρμόζονται στα παραδοσιακά πρό¬ 
τυπα της περιοχής και να διαφυλάσσεται το φυσικό περι¬ 
βάλλον. 

Δ. Οι λοιποί όροι και περιορισμοί δόμησης των επιτρε- 
πομένων χρήσεων είναι αυτοί των διατάξεων των από 
6.10.1978 (Δ' 538), 24.5.1985 (πλην των διατάξεων του 
άρθρου 5) (Δ' 270) και 20.1.1988 (Δ' 61) π. δ/των. 


Άρθρο 4 

Μεταβατικές διατάξεις. 

Σύμφωνα με τις προϊσχύουσες του παρόντος διατάξεις 
εκδίδονται, εκτελούνται ή αναθεωρούνται, χωρίς αύξηση 
του όγκου του κτιρίου: 

α) Οικοδομικές άδειες που έχουν εκδοθεί μέχρι τη δη¬ 
μοσίευση του παρόντος π.δ/τος και ισχύουν. 

β) Οικοδομικές άδεις για τις οποίες έχει υποβληθεί στην 
αρμόδια Πολεοδομική Υπηρεσία πλήρης φάκελλος με τα 
απαραίτητα για την έκδοσή τους στοιχεία ή έχουν θεωρη¬ 
θεί τα σχέδια από την αρμόδια Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε) μέχρι την 
18.3.1992 (ημερομηνίκα γνωμοδότησης του Κεντρικού 
Συμβουλίου Χωροταξίας, Οικισμού και Περιβάλλοντος). 

Οι παραπάνω μεταβατικές διατάξεις πλην της περί¬ 
πτωση (α) δεν ισχύουν για τις χρήσεις των κτιρίων, για τις 
οποίες εφαρμόζονται οι διατάξεις του παρόντος διατάγ¬ 
ματος. 

Άρθρο 5 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Σεπτεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 
-♦- 

ΑΠΟΦΑΣΕΙΣ 

Αριθ. ΔΠ/ΠΜ/ΟΙΚ/49744/1673 (3) 

Αναστολή χορήγησης οικοδομικών αδειών επί τρεις (3) 

μήνες σε οικοδομικά Τετράγωνα του οικισμού Περαία 

της Κοινότητας Περσίας (Ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το ΝΔ της 17.7.23 «περί σχεδίων πόλεων και κωμών 
του Κράτους κ.λπ.» (ΦΕΚ 228 Α) και ειδικώτερα τα άρθρα 
8 όπως τροποποιήθηκε μεταγενέστερα), 70 και 85Α, 
όπως προστέθηκε με το άρθρο 7 του Ν. 5367/32 ΦΕΚ 
119 Α). 

2. Τον Α.Ν. 314/68 (ΦΕΚ 47Α) όπως τροποποιήθηκε 
μεταγενέστερα με το ΝΔ 1018/71 (ΦΕΚ 220 Α) και με την 
παρ. 3 του άρθρου 34 του Ν. 1577/85 (ΦΕΚ 137 Α). 

3. Το ΠΔ 183/85 «έγκριση τροποποιήσεων σχεδίων πό¬ 
λεων και καθορισμός όρων και περιορισμών δόμησης από 
τους Νομάρχες (ΦΕΚ 70 Α). 

4. Το ΠΔ 28/93 «Καθορισμός αρμοδιοτήτων που διατη¬ 
ρούνται από τον Υπουργό και τις περιφερειακές υπηρε¬ 
σίες διανομαρχιακού επιπέδου του ΥΠΕΧΩΔΕ» (ΦΕΚ 9 Α). 

5. Το άρθρο 12 του Ν. 651/77 (ΦΕΚ 207 Α) όπως συ¬ 
μπληρώθηκε με το άρθρο 31 παρ. 5 του Ν. 1577/85 (ΦΕΚ 
148 Α). 

6. Το άρθρο 37 του Ν. 3200/55 «περί διοικητικής απο- 
κεντρώσεως» (ΦΕΚ 97 Α). 

7. Την γνώμη του Συμβουλίου Χωροταξίας Οικισμού και 
Περιβάλλοντος όπως διατυπώθηκε στην πράξη του 
828/93 μετά των σχετικών από 1.9.93 εισήγηση του Τμή¬ 
ματος Πολεοδομικών Μελετών, αποφασίζουμε: 

1. Αναστέλλεται επί τρεις (3) μήνες η χορήγηση οικοδο¬ 
μικών αδειών στον οικισμό Περαία της Κοινότητας Πε¬ 
ρσίας στα οικοδομικά τετράγωνα ΟΤ 60, ΟΤ 62, ΟΤ 64, 
ΟΤ 67 και ΟΤ 68 της Κάτω Περαίας και ΟΤ 7, ΟΤ 9 και ΟΤ 
8 της Ανω Περαίας. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο.Τ.Α. 

3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως και η ισχύς της να αρχίζει από την 
δημοσίευσή της ή, κατά περίπτωση, και προ την δημο¬ 
σίευσή της από την ανακοίνωσή της στους ενδιαφερόμε- 
νους. 

Θεσσαλονίκη, 17 Σεπτεμβρίου 1993 

Ο Νομάρχης 
ΓΕΩΡΓΙΟΣ ΜΙΣΑΗΛΙΔΗΣ 

-*- 

Αριθ. ΔΠ/ΠΜ/ΟΙΚ/49745/1674 (4) 

Αναστολή χορήγησης οικοδομικών αδειών επί τρεις (3) 

μήνες σε οικοδομικά Τετράγωνα του οικισμού Αγ. 

Τριάδα της Κοινότητας Αγ. Τριάδας (Ν. Θεσσαλονί¬ 
κης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το ΝΔ της 17.7.23 «περί σχεδίων πόλεων και κωμών 
του Κράτους κ.λπ.» (ΦΕΚ 228 Α) και ειδικώτερα τα άρθρα 
8 όπως τροποποιήθηκε μεταγενέστερα), 70 και 85Α, 
όπως προστέθηκε με το άρθρο 7 του Ν. 5367/32 ΦΕΚ 
119 Α). 

2. Τον Α.Ν. 314/68 (ΦΕΚ 47Α) όπως τροποποιήθηκε 
μεταγενέστερα με το ΝΔ 1018/71 (ΦΕΚ 220 Α) και με την 
παρ. 3 του άρθρου 34 του Ν. 1577/85 (ΦΕΚ 137 Α). 

3. Το ΠΔ 183/85 «έγκριση τροποποιήσεων σχεδίων πό¬ 
λεων και καθορισμός όρων και περιορισμών δόμησης από 
τους Νομάρχες (ΦΕΚ 70 Α). 

4. Το ΠΔ 28/93 «Καθορισμός αρμοδιοτήτων που διατη¬ 
ρούνται από τον Υπουργό και τις περιφερειακές υπηρε¬ 
σίες διανομαρχιακού επιπέδου του ΥΠΕΧΩΔΕ» (ΦΕΚ 9 Α). 

5. Το άρθρο 12 του Ν. 651/77 (ΦΕΚ 207 Α) όπως συ¬ 
μπληρώθηκε με το άρθρο 31 παρ. 5 του Ν. 1577/85 (ΦΕΚ 
148 Α). 

6. Το άρθρο 37 του Ν. 3200/55 «περί διοικητικής απο- 
κεντρώσεως» (ΦΕΚ 97 Α). 

7. Την γνώμη του Συμβουλίου Χωροταξίας Οικισμού και 
Περιβάλλοντος όπως διατυπώθηκε στην πράξη του 
830/93 μετά των σχετικών από 1.9.93 εισήγηση του Τμή¬ 
ματος Πολεοδομικών Μελετών, αποφασίζουμε: 

1. Αναστέλλεται επί τρεις (3) μήνες η χορήγηση οικοδο¬ 
μικών αδειών στον οικισμό Αγ. Τριάδα της Κοινότητας Αγ. 
Τριάδας στα οικοδομικά τετράγωνα ΟΤ 14, ΟΤ 20, ΟΤ 21, 
ΟΤ 28 ΟΤ 29 ΟΤ 34 ΟΤ 35 ΟΤ 40 ΟΤ 41 ΟΤ 42 ΟΤ Γ58 
όπως και ΟΤ 2 και ΟΤ 3 περιοχής προς Ν. Επιβάτες. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο.Τ.Α. 


3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως και η ισχύς της να αρχίζει από την 
δημοσίευσή της ή, κατά περίπτωση, και προ την δημο¬ 
σίευσή της από την ανακοίνωσή της στους ενδιαφερόμε- 
νους. 

Θεσσαλονίκη, 17 Σεπτεμβρίου 1993 

Ο Νομάρχης 
ΓΕΩΡΓΙΟΣ ΜΙΣΑΗΛΙΔΗΣ 

-♦- 

Αριθ. ΔΠ/ΠΜ/ΟΙΚ/49746/1675 (5) 

Αναστολή χορήγησης οικοδομικών αδειών επί τρεις (3) 

μήνες σε οικοδομικά Τετράγωνα του οικισμού Ν. Επι¬ 
βάτες της Κοινότητας Ν. Επιβατών (Ν. Θεσσαλονί¬ 
κης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το ΝΔ της 17.7.23 «περί σχεδίων πόλεων και κωμών 
του Κράτους κ.λπ.» (ΦΕΚ 228 Α) και ειδικώτερα τα άρθρα 
8 όπως τροποποιήθηκε μεταγενέστερα), 70 και 85Α, 
όπως προστέθηκε με το άρθρο 7 του Ν. 5367/32 ΦΕΚ 
119 Α). 

2. Τον Α.Ν. 314/68 (ΦΕΚ 47Α) όπως τροποποιήθηκε 
μεταγενέστερα με το ΝΔ 1018/71 (ΦΕΚ 220 Α) και με την 
παρ. 3 του άρθρου 34 του Ν. 1577/85 (ΦΕΚ 137 Α). 

3. Το ΠΔ 183/85 «έγκριση τροποποιήσεων σχεδίων πό¬ 
λεων και καθορισμός όρων και περιορισμών δόμησης από 
τους Νομάρχες (ΦΕΚ 70 Α). 

4. Το ΠΔ 28/93 «Καθορισμός αρμοδιοτήτων που διατη¬ 
ρούνται από τον Υπουργό και τις περιφερειακές υπηρε¬ 
σίες διανομαρχιακού επιπέδου του ΥΠΕΧΩΔΕ» (ΦΕΚ 9 Α). 

5. Το άρθρο 12 του Ν. 651 /77 (ΦΕΚ 207 Α) όπως συ¬ 
μπληρώθηκε με το άρθρο 31 παρ. 5 του Ν. 1577/85 (ΦΕΚ 
148 Α). 

6. Το άρθρο 37 του Ν. 3200/55 «περί διοικητικής απο- 
κεντρώσεως» (ΦΕΚ 97 Α). 

7. Την γνώμη του Συμβουλίου Χωροταξίας Οικισμού και 
Περιβάλλοντος όπως διατυπώθηκε στην πράξη του 
829/93 μετά των σχετικών από 1.9.93 εισήγηση του Τμή¬ 
ματος Πολεοδομικών Μελετών, αποφασίζουμε: 

1. Αναστέλλεται επί τρεις (3) μήνες η χορήγηση οικοδο¬ 
μικών αδειών στον οικισμό Ν. Επιβάτες της Κοινότητας Ν. 
Επιβατών στα οικοδομικά τετράγωνα ΟΤ 4, ΟΤ 7, ΟΤ 8, 
ΟΤ 17, ΟΤ 18, ΟΤ 28, ΟΤ 46 και ΟΤ 54 της Κάτω Περιο¬ 
χής. 

2. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογισμού 
ή του οικείου Ο.Τ.Α. 

3. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως και η ισχύς της να αρχίζει από την 
δημοσίευσή της ή, κατά περίπτωση, και προ την δημο¬ 
σίευσή της από την ανακοίνωσή της στους ενδιαφερόμε- 

νους. 

Θεσσαλονίκη, 17 Σεπτεμβρίου 1993 

Ο Νομάρχης 
ΓΕΩΡΓΙΟΣ ΜΙΣΑΗΛΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ <3Η 

λειτουργούν καθημερινά από 8.00' έως 13.00 1 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ,: 52.48.320 


Τιμές κ ατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόαιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β 

» 

30.000 

Υ) 

» 

» 

» 

Γ' 

» 

10.000 

δ) 

» 

» 

» 

Δ' 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















